През 2013 г. е издаден романа ѝ „Създания от време“. Той разказва историята на мистериозен дневник, написан от 16-годишната ученичка Нао от Токио, живяла в САЩ, попаднал на остров край тихоокеанския бряг на Канада вследствие на земетресението и цунамито в Япония през 2011 г. Дневникът е открит от писателката Рут, която е обсебена от разкриването на съдбата на момичето, попадайки в дийствителни и въображаеми светове на задочната среща. Романът е отличен с наградата за литература на „Лос Анджелис Таймс“ за 2013 г. и е обявен за първи носител на литературната награда „Ясна поляна“ за 2015 г. за най-добър чуждестранен роман на 21 век. Получава и други национални и международни награди и е публикуван в над 30 държави.